O‘zbekiston Respublikasi Prezidentining 2023-yil 12-sentabrdagi   
“O‘zbekiston — 2030” strategiyasi to‘g‘risida PF-158-son Farmoni   
va O‘zbekiston Respublikasi Prezidentining 2023-yil 12-sentabrdagi “O‘zbekiston — 2030” strategiyasini 2023-yilda sifatli va o‘z vaqtida amalga oshirish chora-tadbirlari to‘g‘risidagi PQ-300-sonli qarori

O‘zbekiston Respublikasi Prezidentining 2023-yil 12-sentabrdagi   
PQ-300-sonli qarori 2-ilovasi bilan tasdiqlangan “O‘zbekiston — 2030” strategiyasining barqaror iqtisodiy o‘sish orqali aholi farovonligini ta’minlash yo‘nalishi bo‘yicha 2023-yilga mo‘ljallangan amaliy tadbirlar rejasining   
38-bandiga muvofiq O‘zbekiston Respublikasi Bosh vaziri o‘rinbosari tomonidan ayrim sohalarda xususiy sektorni keng jalb qilish orqali davlat monopoliyasini bekor qilish va davlat tasarrufida faqat magistral energiya va transport tarmoqlari, davlat boshqaruvi va xavfsizligi bilan bog‘liq sohalarni saqlab qolish orqali 17 turdagi davlat monopoliyasini bekor qilish yuzasidan “yo‘l xaritalari”ni ishlab chiqish topshirilgan.

Shuningdek, yuqoridagi qarorning 2a-ilovasi bilan tasdiqlangan “O‘zbekiston — 2030” strategiyasining barqaror iqtisodiy o‘sish orqali aholi farovonligini ta’minlash yo‘nalishi bo‘yicha 2023-2024 yillarga mo‘ljallangan” maqsadli ko‘rsatkichlarning 48.1 va 48.2 bandlarida iqtisodiyotda nodavlat sektor ulushini 85 foizga yetkazish, bunda 2023-yil uchun 64 foizga va 2024-yil uchun 66 foizga yetkazish belgilangan.

Shunga ko‘ra, Raqobatni rivojlantirish va iste’molchilar huquqlarini himoya qilish qo‘mitasi tomonidan tegishli vazirlik va idoralar bilan kelishgan holda “Davlat monopoliyasini bekor qilish bo‘yicha” yo‘l xaritasi ishlab chiqilgan va Vazirlar Mahkamasiga tomonidan tasdiqlangan   
*(2023 - yil 5 - oktabrdagi 03/31-60 – son).*